Správa zo zahraničnej pracovnej cesty 
1.  Účastník ZPC:
PhDr. Vladimír Kováčik, štátny tajomník, MŠVVaŠ SR
Mgr.  Peter Lukáč, poradca štátneho tajomníka,  MŠVVaŠ SR
Mgr. Martin Jakubek, riaditeľ odboru posudzovania VO, MŠVVaŠ SR
Ing. Gabriela Karovičová, riaditeľka odboru pre OP Výskum a vývoj, MŠVVaŠ SR
ZPC sa taktiež zúčastnili zástupcovia MF SR (A. Vidová, K. Vallová), zástupcovia Stáleho zastúpenia SR pri EÚ (D. Šándor, J. Košík) a zástupcovia EK – DG REGIO (Ch. Todd, L. Majláthová, L. Agardi, A. Pinto, M. Ryan, P. Pipková, J. Pešina)

2.  Zahraničná pracovná cesta:
Štát:	Belgicko	
Mesto:	Brusel	
Vykonaná v doch:	19.11.2014	
Prijímajúca organizácia:	Európska komisia	
Účel cesty:	
Technické stretnutie medzi SR (MŠVVaŠ  SR, MF SR a SZ SR EÚ) a DG REGIO k prerušeným platbám v rámci OP VaV	
Spôsob financovania:	Cestovné náklady, stravné a vreckové hradilo MŠVVaŠ SR	
		
3.  Rámcový program pobytu:
19.11.2014:	V ranných hodinách odvoz služobným autom na letisko do Viedne, odlet do Bruselu o 09,30 hod.
Technické stretnutie od 14,30 hod. do 17,00 hod. medzi SR (MŠVVaŠ  SR, MF SR a SZ SR EÚ) a DG REGIO, ktorého cieľom bolo prezentovať výsledky spätného overenia hodnotiaceho a výberového procesu a verejného obstarávania a odkonzultovať s EK uplatnenie finančnej opravy za tieto nedostatky v rámci OP VaV
Odlet z Bruselu do Viedne o 19,10 hod. 
Vo večerných hodinách odvoz služobným autom z letiska Viedeň, príchod do Bratislavy o 23,00 hod.

4.  Stručný priebeh rokovaní, resp.  študijného pobytu:
MŠVVaŠ SR ako riadiaci orgán pre OP VaV (RO) prezentoval  výsledky spätného overenia hodnotiaceho a výberového procesu na vzorke 93 žiadostí o nenávratný finančný príspevok a spätného overenia pilotnej vzorky 35 verejných obstarávaní a konzultoval s EK uplatnenie finančnej opravy za nedostatky identifikované orgánom auditu a EK v dvoch kľúčových prvkoch systému riadenia a kontroly OP VaV, a to v kľúčovom prvku č. 2 Výber projektov a kľúčovom prvku č. 4 Kontrola projektov zo strany RO/SORO (kontrola verejného obstarávania).

5.  Odporúčané závery:
MŠVVaŠ SR musí do 21.11.2014 písomne reagovať na všetky body a požiadavky, ktoré EK doteraz uviedla vo svojich listoch k prerušeniu platieb v rámci OP VaV. V prípade, že EK nebude akceptovať odpoveď RO, bude nasledovať 2. stupeň konania, a to pozastavenie platieb pre OP VaV.
Je v kompetencii RO navrhnúť formu finančnej opravy za pochybenia vo vybraných kľúčových prvkoch systému riadenia a kontroly OP VaV, ako aj stanoviť obdobie, na ktoré sa bude vzťahovať (tzv. cut off date).
Najneskôr od 01.01.2015 musí RO zabezpečiť, že systém riadenia a kontroly OP VaV funguje správne. 
EK potvrdila, že aj v prípade, ak sa nepodarí odblokovať platby do konca roka 2014, môže certifikačný orgán z dôvodu vyhnutia sa prepadu záväzku (nesplnenie pravidla N+3) predložiť ŽoP na EK.
6.   Prehľad prinesenej dokumentácie a miesto jej uloženia
N/A
7.   Osobitne vyhodnotený očakávaný prínos ZPC
N/A
8.    Spôsob zverejnenia výsledkov ZPC, prenos získaných informácií
N/A

Súhlasím so zverejnením správy na internete

Správu vypracoval: Ing. Gabriela Karovičová
Dátum: 1.12.2014
So správou súhlasí:  Ing. Peter Viglaš
Správu schválil:  PhDr. Vladimír Kováčik